
25. marts 2020
Kære pårørende, beboere og brugere

[bookmark: _GoBack]Som det sikkert er jer alle bekendt, så har regeringen forlænget de tiltag, der er igangsat for at reducere risikoen for corona / covid19-smitte. Tiltagene er indtil videre forlænget til og med d. 13. april. 
Et af tiltagene er bl.a. besøgsforbuddet for pårørende til beboere på institutioner, som vi er underlagt og som I tidligere er blevet orienteret om. Det betyder, at det fortsat vil være sådan, at ingen pårørende kan komme på Bredegaard. Hvis I mener der er særlige forhold som gør det nødvendigt, så skal I kontakte mig eller Louise Rubin.
Jeg vil gerne have lov til at takke jer for, at I har efterlevet forbuddet om besøg og at ingen af jer er kommet til Bredegaard. Det er vi utroligt taknemmelige for, da nogle af vores beboere er i risikogruppen og vil være meget udsatte, hvis de blev smittet. Heldigvis kan jeg sige, at ingen af vores beboere er smittede med corona / covid19 og vores fantastiske personale er på alle måder med til at reducere den risiko.
Ingen af os ved endnu, hvor længe denne tilstand kommer til at vare, men vi skal nok holde jer orienterede, så snart der sker ændringer i forhold til besøgsforbuddet.
Jeg håber, at I alle kan være i kontakt med jeres pårørende på anden måde f.eks. via Skype, Facetime eller Messenger og hvis I har brug for hjælp eller inspiration til hvordan I kan holde kontakten til jeres pårørende, så står vi selvfølgelig til rådighed.
Indtil vi igen kan ses, vil jeg ønske for jer alle, at I kommer godt igennem krisen og at I må passe på jer selv og jeres nærmeste.

Kærlig hilsen

Frank Hedegaard og personalet på Bredegaard

